เพิ่งกินยาคุมแผงแรก ยาคุมยี่ห้อพรีมแบบ 21 เม็ด เริ่มกินยาคุมเม็ดแรกตอนช่วงวันที่ 3 ของการเป็นประจำเดือนคะ ตอนนี้กินไปแล้ว 14 เม็ด แต่มีเพศสัมพันธ์กับแฟนแบบหลั่งในไป อยากสอบถามว่ายาคุมเริ่มคุมกำเนิดหรือยังคะ? เพิ่งทานมาได้ 14 เม็ดเองแล้วจะทำให้ตั้งครรภ์ได้มั้ยคะ? กังวลมากคะเพราะเพิ่งทานยาคุมเป็นครั้งแรก และอย่างงี้เราสามารถกินยาคุมฉุกเฉินซ้อนกันได้มั้ยคะ?
สวัสดีค่ะ หากได้เริ่มทานยาคุมกำเนิดในวันที่ 3 นับตั้งแต่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที และหากทานยาได้อย่างถูกต้อง ยาจะช่วยป้องกันการตั้งครรภ์ได้มากกว่า 99%หากได้ทานยาทุกวันสม่ำเสมอ ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย แนะนำว่าไม่จำเป็นต้องทานยาคุมฉุกเฉินค่ะ เนื่องจากอาจได้รับผลข้างเคียงโดยไม่จำเป็น และยาคุมฉุกเฉินอาจมีผลไปลดประสิทธิภาพของยาคุมกำเนิดลงได้ด้วยค่ะหากต้องการเพิ่มประสิทธิภาพของยาเม็ดคุมกำเนิด แนะนำให้ใช้ถุงยางอนามัยร่วมไปด้วยในการทานยา 2 แผงแรกก่อนค่ะ เนื่องจากยาคุมยังอาจออกฤทธิ์ได้ไม่เต็มประสิทธิภาพ